[Video en foto’s] William en Harry onthou prinses DianaDiana en haar twee seuns, Harry (links) en William Prinses Diana se twee seuns, prins William en prins Harry, het Woensdag, op die vooraand van die 20ste herdenking van haar afsterwe, ŉ gedenktuin by Kensington-paleis besoek. Diana is Donderdag 20 jaar gelede, op 31 Augustus 1997, oorlede in ŉ motorongeluk in Parys. William se vrou, die hertogin van Cambridge, het die twee broers vergesel en hulle het ook met verskeie liefdadigheidsorganisasies, wat ter nagedagtenis van Diana gestig is, gesels. Die tuin is vol wit blomme en word toegewy aan die prinses. Dit is die vierde gedenkteken in Londen wat ter nagedagtenis van Diana ingerig is. Haar twee seuns het onderneem om haar liefdadigheidswerk voort te sit. Weke voor die herdenking is daar reeds wêreldwyd daaroor berig terwyl die publiek “die mense se prinses” onthou. Maroela Media het ook vroeër die Associated Press se korrespondent, Christopher Burns, se oorspronklik berig van 31 Augustus 1997 gepubliseer. Lees dit hier en sien nog foto’s van Diana. Earlier this summer TRH’s spoke about their mother and her inspiring work in the ITV documentary Diana, Our Mother: Her Life and Legacy. pic.twitter.com/ggI2wvjLa8 — Kensington Palace (@KensingtonRoyal) August 30, 2017 The Duke and Prince Harry also contributed to @BBCOne film, shown on Sunday, about their mother. pic.twitter.com/nSyy6Zfx3R — Kensington Palace (@KensingtonRoyal) August 30, 2017